26. ΒΑΣΙΛΙΚΟΝ ΔΙΑΤΑΓΜΑ της 21 Μαρτ./17 Απρ. 1958 (ΦΕΚ Α΄  53) Περί καθορισμού εξαιρέσεως επί του ορίου ηλικίας διορισμού Γεν. Γραμματέως εις την Ανωτάτην Σχολήν Οικονομικών και Εμπορικών Επιστημών. Έχοντες υπ’ όψιν 1)το άρθρ. 7 παρ. 1 του από 23/31.12.55 Β.Δ/τος «περί εφαρμογής του Υπαλληλικού Κώδικος επί των Υπαλλήλων των Ν.Π.Δ.Δ.», 2)την υπ’ αριθ. 35/58 σύμφωνον γνωμοδότησιν του Α.Σ.Δ.Υ. και 3)την υπ’ αριθ. 96/58 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Δια τον διορισμόν υπαλλήλου εις την θέσιν του Γεν. Γραμματέως της Ανωτάτης Σχολής Οικονομικών και Εμπορικών Επιστημών ορίζεται κατ’ εξαίρεσιν ανώτατον όριον ηλικίας το 45ον. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 